CELEX: C2006/010/27
Language: el
Date: 2006-01-14 00:00:00
Title: Υπόθεση C-395/05: Αίτηση για την έκδοση προδικαστικής αποφάσεως που υπέβαλε το Tribunale di Viterbo με διάταξη της  25ης Οκτωβρίου 2005  στην ποινική δίκη κατά Antonello D'Antonio κ.λπ.

14.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 10/14
            
         Αίτηση για την έκδοση προδικαστικής αποφάσεως που υπέβαλε το Tribunale di Viterbo με διάταξη της 25ης Οκτωβρίου 2005 στην ποινική δίκη κατά Antonello D'Antonio κ.λπ.
   (Υπόθεση C-395/05)
   (2006/C 10/27)
   Γλώσσα διαδικασίας: η ιταλική
   Με διάταξη της 25ης Οκτωβρίου 2005, η οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 10 Νοεμβρίου 2005, το Tribunale di Viterbo στο πλαίσιο της ποινικής δίκης κατά Antonello D'Antonio κ.λπ. ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   
               —
            
            
               «Ερωτάται αν τα άρθρα 4, παράγραφος 1, και 4bis του νόμου 401/89 και των μεταγενεστέρων τροποποιήσεών του, σύμφωνα με τα οποία η άσκηση της δραστηριότητας περί τα στοιχήματα επιφυλάσσεται μόνον υπέρ των Ιταλών αποκλειστικών πρακτόρων δημόσιας υπηρεσίας και όχι υπέρ των αλλοδαπών ενδιαμέσων “bookmakers”, παραβιάζουν τις αρχές του ελεύθερου ανταγωνισμού, της ελεύθερης παροχής υπηρεσιών και της ελεύθερης εγκαταστάσεως, όπως προβλέπουν τα άρθρα 31, 43, 48 και 86 της Συνθήκης ΕΚ».